Държавен вестник, бр. 61, 2014 г., стр. 33

БРОЙ  61	
Д Ъ Р Ж А В Е Н  В Е С Т Н И К 	
СТР.  33  
(5) В 14-дневен срок от получаване на раз­
решението по ал. 2 притежателят му представя 
в ЦУ на БАБХ образец на етикет, с който 
продуктът за растителна защита ще се пуска 
на пазара и ще се употребява.
(6) Преди пускане на пазара на продукт за 
растителна защита по ал. 1 притежателят на 
разрешението за паралелна търговия писмено 
уведомява ЦУ на БАБХ за количеството и 
номера на съответната партида от продукта 
за растителна защита, който ще се пуска 
на пазара, както и за вземане на контролна 
проба от продукта. 
Чл. 62. (1) Продукт за растителна защита се 
разрешава за пускане на пазара за ограничена 
и контролирана употреба при условията и по 
реда на чл. 53 от Регламент (ЕО) № 1107/2009 
и на наредбата по чл. 45, ал. 1 при опасност за 
растенията и растителните продукти, която не 
може да бъде овладяна чрез приложимите в 
Добрата растителнозащитна практика продук­
ти за растителна защита, средства и методи.
(2) В тридневен срок от получаване на пред­
ложение на СПРЗ по чл. 54 изпълнителният 
директор на БАБХ със заповед разрешава 
пускането на пазара за ограничена и контро­
лирана употреба на продукт за растителна за­
щита или мотивирано отказва разрешаването 
на продукта за растителна защита за пускане 
на пазара за ограничена и контролирана упо­
треба, когато няма опасност за растенията и 
растителните продукти или опасността може 
да бъде овладяна по друг начин. 
(3) Когато продуктът за растителна защита 
не е разрешен за пускане на пазара и употреба, 
в заповедта по ал. 2 се определят и количе­
ствата за пускане на пазара за ограничена и 
контролирана употреба.
(4) Отказът по ал. 2 се съобщава и може 
да се обжалва по реда на Административно­
процесуалния кодекс. 
(5) Разрешеният със заповедта по ал. 2 
продукт за растителна защита за пускане на 
пазара за ограничена и контролирана употре­
ба се вписва в регистъра по чл. 6, ал. 1, т. 1.
(6) В еднодневен срок от получаване на 
заповедта по ал. 2 заявителят представя в ЦУ 
на БАБХ образец на етикет, с който продуктът 
за растителна защита ще се пуска на пазара 
за ограничена и контролирана употреба.
(7) Разрешен за пускане на пазара и употреба 
продукт за растителна защита може да бъде 
разрешен за пускане на пазара за ограничена 
и контролирана употреба и по инициатива 
на БАБХ, когато употребата, за която ще се 
прилага, не е включена в разрешението на 
продукта. 
(8) В случая по ал. 7 в еднодневен срок от 
издаване на заповедта по ал. 2 БАБХ я съоб­
щава на притежателя на разрешението, като 
му определя срок до три дни за представяне 
на образец на етикет, с който продуктът за 
растителна защита ще се пуска на пазара за 
ограничена и контролирана употреба.
(9) Когато в срока по ал. 8 притежателят 
на разрешението не представи образец на 
етикет, заповедта по ал. 2 се публикува на 
интернет страницата на БАБХ.
Чл. 63. (1) Продукт за растителна защита, 
който не е разрешен за други употреби, а е 
разрешен само за пускане на пазара за ограни­
чена и контролирана употреба, се употребява 
само в областите, за които е разрешен.
(2) При всяка доставка лице, което пуска 
на пазара продукт по ал. 1, уведомява ЦУ на 
БАБХ за доставените в страната количества 
от продукта за растителна защита.
(3) Лице, което е пуснало на пазара про­
дукт по ал. 1, до 14 дни след изтичането на 
срока на разрешаване на продукта уведомява 
ЦУ на БАБХ за пуснатите на пазара и за 
нереализираните количества от продукта за 
растителна защита.
(4) Когато от продукта по ал. 1 са останали 
нереализирани количества, в уведомлението 
по ал. 3 лицето, което го е пуснало на пазара, 
посочва дали продуктът ще бъде обезвреден, 
или изнесен от страната. 
(5) В 7-дневен срок от обезвреждането или 
изнасянето на продукта по ал. 1 лицето, което 
го е пуснало на пазара, представя в ЦУ на 
БАБХ писмени доказателства за това.
Чл. 64. (1) Продукт за растителна защита 
се разрешава за употреба при извършване 
на научноизследователска и/или развойна 
дейност при условията и по реда на чл. 54 от 
Регламент (ЕО) № 1107/2009 и на наредбата 
по чл. 45, ал. 1. 
(2) Срокът на разрешението по ал. 1 не 
може да бъде по-дълъг от срока на опита, 
серията от опити или програмата от опити. 
Чл. 65. (1) Разрешен продукт за растителна 
защита се пуска на пазара и се употребява под 
формата на готов разтвор след издаване на 
разрешение за пускане на пазара и за употреба 
под формата на готов разтвор при условията 
и по реда на наредбата по чл. 45, ал. 1. 
(2) Готовият разтвор се разрешава в една 
от концентрациите на работните разтвори за 
съответната употреба, одобрени при разре­
шаването на продукта за растителна защита. 
(3) В 60-дневен срок от подаването на заяв­
ление за издаване на разрешение по ал. 1 по 
предложение на СПРЗ по чл. 54 изпълнител­
ният директор на БАБХ със заповед разрешава 
пускането на пазара и употребата на продукта 
за растителна защита под формата на готов 
разтвор и издава разрешение или мотивирано 
отказва разрешаването на готовия разтвор, 
когато годността му не е доказана.